Big Bang Alive Galaxy Tour 2012

Big Bang Alive Galaxy Tour 2012 (nazývané aj Alive Tour) je svetové turné juhokórejskej skupiny Big Bang na propagáciu ich piateho kórejského EP Alive a rovnomenného japonského albumu, ktoré sa konalo na štyroch kontinentoch. Turné bolo v réžii slávnej choreografky Laurieann Gibson a oficiálnym sponzorom bol Samsung GALAXY. Odhaduje sa, že celkovo sa koncertov zúčastnilo 800 000 fanúšikov z celého sveta. Zisk z turné činilo údajne 80 miliárd ₩ (60,4 miliónov €).

Príprava
náhľadobrázka|vľavo|Vystúpenie skupiny v Singapure
YG Entertainment vyhlásilo, že skupina Big Bang plánuje usporiadať v spolupráci s Live Nation Entertainment svetové turné, ktoré sa bude konať v Ázii, Európe, Severnej a Južnej Amerike. Bolo to na podporu ich piateho kórejského EP Alive vydaného 29. februára 2012 a rovnomenného japonského štúdiového albumu vydaného 28. marca 2012. Prezident Live Nation, Alan Ridgeway, uviedol: „Sme veľmi radi, že spolupracujeme s YG Entertainment a skupinou Big Bang, čím môžeme ukázať K-popovým fanúšikom po celom svete našu prácu.“ Zástupca YG Entertainment dodal: „Snažíme sa usporiadať čo najlepšie koncerty s najlepším produkčným tímom, aby sme sa vyrovnali očakávaniam fanúšikov po celom svete, ktorí čakajú na svoju prvú príležitosť vidieť Big Bang.“ Režisérkou a choreografkou turné bola kreatívna riaditeľka Laurieann Gibson, ktorá je známa svojou prácou s Lady Gaga. Na výrobu kulís bola najatá americká spoločnosť Possible Productions. Tím opísal koncept ako „bezútešný futuristický svet, ktorý môže zachrániť len Big Bang“. Osvetlenie, pódiá a celkovú produkciu mal na starosti Leroy Bennet. Len cena za osvetlenie a pódiá sa odhaduje na 1,1 miliardy ₩ (845 000 €). Oficiálnym sponzorom turné bol kórejský Samsung, ktorý poskytol elektroniku členom skupiny aj zamestnancom. Big Bang Alive Galaxy Tour 2012 bolo prvým celosvetovým koncertným turné skupiny.

Koncerty
Lístky na svetové turné, ktoré odštartovalo v marci 2012 v Soule, sa predávali rýchlejšie, ako Live Nation čakalo. V Singapure sa lístky vypredali krátko po spustení predaja, preto bolo ihneď ohlásené, že kvôli dopytu nadšených fanúšikov sa pridáva ďalší koncert. V Malajzii sa pred pokladňou zhromaždilo viac ako 3 500 fanúšikov a na Taiwane bolo všetkých 22 000 lístkov na 2 koncerty vypredaných v priebehu niekoľkých hodín.

Kvôli veľkému záujmu amerických fanúšikov boli v Spojených štátoch pridané ďalšie 2 koncerty – 2. novembra v Los Angeles a 8. novembra v New Jersey. Pôvodne sa pochybovalo, či bude T.O.P so svojím zranením vystupovať, nakoniec však vystupoval. V Japonsku sa Big Bang stali prvým kórejským interpretom, ktorý vystúpil na troch štadiónoch – Tokyo Dome, Kyocera Dome a Fukuoka Dome.

Ceny lístkov na ich koncert v Hongkongu sa šplhali až k 1 680 hongkonským dolárom (195 €). Koncert v peruánskej Lime sa konal 14. novembra 2012. Orange County Register informoval, že ceny lístkov na koncert v kalifornskom Honda Center sa pohybovali od 50 do 300 dolárov (45 až 270 €). Lístky na londýnsky koncert vo Wembley Arena sa do hodiny vypredali, preto bol pridaný aj druhý koncert. Skupine sa podarilo stanoviť rekord v počte divákov, ktorí sa v Londýne prišli pozrieť na kórejského interpreta.

Kritika
náhľadobrázka|220px|Fanúšik so svietiacou tyčinkou na koncerte
Novinár Jon Caramanica z The New York Times napísal, že Big Bang na svojom „krátkom, ale hlasnom americkom turné“ predviedli viac ako dva tucty piesní s takmer rovnakým množstvom kostýmov a v nezvyčajných zostavách ako „príchod na pódium na pozlátených Segwayoch a bicykloch“. 

Fejtonista Jeff Benjamin z časopisa Billboard napísal, že návštevníci koncertu v Prudential Center v New Jersey mali možnosť vidieť breakdance a niekoľko Tchäjangových gymnastických kúskov a opísal koncerty skupiny v Amerike ako „úspešné vo všetkých ohľadoch“.

Joseph Lapin z kalifornských novín OC Weekly sa zúčastnil koncertu v Los Angeles. Atmosféru opísal ako „takmer hmatateľnú“ a celé to zakončil takto: „Bolo to nostalgické. Taký návrat k old-school hip-hopu, ale s komerčným sklonom a zahraničnou reinterpretáciou... Nuž, títo chlapci sa vrátia a oni vedia, že z nich budú superstar.“

Hudobná žurnalistka Caroline Sullivan z The Guardian pochválila Big Bang za „skvelé predstavenie“ vo Wembley Arena v Londýne. Porovnala ich so západnými umelcami a poznamenala, že Big Bang majú „hrany ostrejšie, zvuk hlasnejší a tanec prenikavejší“.

Radio Programas del Perú označil koncert za najlepšie K-popové predstavenie v Južnej Amerike za rok 2012, čím predbehli predchádzajúce koncerty skupín JYJ a U-Kiss a koncert Music Bank v Čile.

30. novembra 2012 vyhrali Big Bang na 14. ročníku Mnet Asian Music Awards cenu „Guardian Angel Worldwide Performer“ za najlepšie koncertné nápady a najnovšie efekty počas ich svetového turné.

Zoznam piesní

Zoznam vystúpení
 Dátum Mesto Štát Miesto konania Počet divákov  Ázia 2. marec 2012 Soul Kórejská republika Olympic Gymnastics Arena 39 000 3. marec 2012 4. marec 2012 17. máj 2012 Nagoja Japonsko Nippon Gaishi Hall 18 000 18. máj 2012 25. máj 2012 Jokohama Yokohama Arena 36 000 26. máj 2012 27. máj 2012 31. máj 2012 Osaka Osaka-jō Hall 40 000 1. jún 2012 2. jún 2012 3. jún 2012 16. jún 2012 Saitama Saitama Super Arena 36 000 17. jún 2012 23. jún 2012 Fukuoka Marinemesse Fukuoka 20 000 24. jún 2012 21. júl 2012 Šanghaj Čína Mercedes-Benz Arena 10 000 28. júl 2012 Kanton Guangzhou International Sports Arena 10 000 4. august 2012 Peking MasterCard Center 10 000 28. september 2012 Singapur Singapur Singapore Indoor Stadium 20 000 29. september 2012 5. október 2012 Bangkok Thajsko Impact Arena 20 000 6. október 2012 12. október 2012 Jakarta Indonézia Mata Elang International Stadium 26 000 13. október 2012 20. október 2012 Tchaj-pej Taiwan Taipei Arena 26 000 21. október 2012 24. október 2012 Manila Filipíny Mall of Asia Arena 13 000 27. október 2012 Kuala Lumpur Malajzia Stadium Merdeka 18 000 Severná Amerika 2. november 2012 Anaheim Spojené štáty Honda Center 24 000 3. november 2012 8. november 2012 Newark Prudential Center 24 000 9. november 2012 Južná Amerika 14. november 2012 Lima Peru Jockey Club del Perú 10 000 Ázia 23. november 2012 Osaka Japonsko Osaka Dome  100 000 24. november 2012 5. december 2012 Tokio Tokyo Dome 55 000 8. december 2012 Hongkong Hongkong AsiaWorld-Arena 30 000 9. december 2012 10. december 2012 Európa 14. december 2012 Londýn Anglicko Wembley Arena 24 000 15. december 2012 Ázia 22. december 2012 Fukuoka Japonsko Fukuoka Dome 50 000 12. január 2013 Osaka Osaka Dome 100 000 13. január 2013  25. január 2013 Soul Kórejská republika Olympic Gymnastics Arena 39 000 26. január 2013 27. január 2013 Spolu 798 000

Personál
 Hlavný interpret: Big Bang
 Režisérka turné: Laurieann Gibson
 Scénografia, osvetlenie: Leroy Bennett 
 Zvuk: Ken Van Druten 
 Vizuálne plány, projekcia: Possible Productions 
 Hudobný režisér, klávesy: Gil Smith II
 Gitara: Justin Lyons 
 Programátor: Adrian Porter
 Klávesy: Dante "Inferno" Jackson
 Basgitara: Omar Dominick
 Bicie: Bennie "BrIIghtReD" Rodgers II
 Tanečníci: HiTech a Crazy
 Manažment: YG Entertainment
 Organizátor turné: Live Nation Korea
 Manažér turné: Shirley Hong
 Sponzor: Samsung

Televízne vysielanie

 Dátum Čas (Časové pásmo) Kanál Názov 24. február 2013 23:00 (GMT +9) TBS1 BIGBANG ALIVE TOUR 2012 IN JAPAN SPECIAL FINAL IN DOME 

Referencie

Externé odkazy
 Oficiálna webová stránka 
 YG Entertainment 
 Videá z koncertu v Soule na MTV Iggy

Zdroj

Kategória:Big Bang (hudobná skupina)
Kategória:Turné skupiny Big Bang